**DĖL PANEVĖŽIO RAJONO SAVIVALDYBĖS TARYBOS 2019 M. GEGUŽĖS 30 D. SPRENDIMO NR. T-117 „DĖL IŠMOKŲ VAIKAMS TEIKIMO ASMENIMS, PATIRIANTIEMS SOCIALINĘ RIZIKĄ TVARKOS APRAŠO PATVIRTINIMO“ PRIPAŽINIMO NETEKUSIU GALIOS**

2020 m. rugpjūčio 20 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba n u s p r e n d ž i a:

Pripažinti netekusiu galios Panevėžio rajono savivaldybės tarybos 2019 m. gegužės 30 d. sprendimą Nr. T-117 „Dėl Išmokų vaikams teikimo asmenims, patiriantiems socialinę riziką, tvarkos aprašo patvirtinimo“.

Virginija Savickienė

2020-08-04

**PANEVĖŽIO RAJONO SAVLVALDYBĖS ADMINISTRACIJOS**

**SOCIALINĖS PARAMOS SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2019 M. GEGUŽĖS 30 D. SPRENDIMO NR. T-117 „DĖL IŠMOKŲ VAIKAMS TEIKIMO ASMENIMS, PATIRIANTIEMS SOCIALINĘ RIZIKĄ TVARKOS APRAŠO PATVIRTINIMO“ PRIPAŽINIMO NETEKUSIU GALIOS“ PROJEKTO**

2020 m. rugpjūčio 4 d.

 **Projekto rengimą paskatinusios priežastys.**

 Išmokų vaikams teikimo asmenims, patiriantiems socialinę riziką, tvarkos aprašas (toliau – Tvarkos aprašas), patvirtintas Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-618 „Dėl Išmokų vaikams teikimo asmenims, patiriantiems socialinę riziką, tvarkos aprašo patvirtinimo“.

 **Projekto esmė ir parengto projekto tikslai.**

 Lietuvos Respublikos socialinės apsaugos ir darbo ministro patvirtintas Tvarkos aprašas nustato išmokų vaikams, įtvirtintų Lietuvos Respublikos išmokų vaikams įstatyme, teikimo organizavimą asmenims, patiriantiems socialinę riziką, išmokų teikimo formas ir būdus, jų parinkimą ir (ar) pakeitimą bei asmenų teises ir pareigas. Šiuo patvirtinu Tvarkos aprašu privalo vadovautis savivaldybės, todėl Išmokų vaikams teikimo asmenims, patiriantiems socialinę riziką, tvarkos aprašas patvirtintas Panevėžio rajono savivaldybės tarybos 2019 m. gegužės 30 d. sprendimu Nr. T-117, nereikalingas.

 Sprendimo projektu siūloma pripažinti netekusiu galios Panevėžio rajono savivaldybės tarybos 2019 m. gegužės 30 d. sprendimą Nr. T-117 „Dėl Išmokų vaikams teikimo asmenims, patiriantiems socialinę riziką, tvarkos aprašo patvirtinimo“.

**Sprendimo priėmimo būtinybė ir laukiami pozityvūs rezultatai.**

Pripažinus netekusiu galios šį Savivaldybės tarybos sprendimą, bus laikomasi šiuo metu galiojančių teisės aktų.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Galiojantys teisės aktai, kuriuos reikės pakeisti priėmus teikiamą projektą.**

Nėra.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

 Sprendimo įgyvendinimui lėšų nereikės.

 Sprendimo projektui nereikalingas antikorupcinis vertinimas.

Skyriaus vedėja Virginija Savickienė